CELEX: C2007/056/30
Language: fi
Date: 2007-03-10 00:00:00
Title: Asia C-514/06 P: Valitus, jonka Armacell Enterprise GmbH on tehnyt 18.12.2006 yhteisöjen ensimmäisen oikeusasteen tuomioistuimen (viides jaosto) asiassa T-172/05, Armacell Enterprise GmbH v. sisämarkkinoiden harmonisointivirasto (tavaramerkit ja mallit), 10.10.2006 antamasta tuomiosta

10.3.2007   
            
            
               FI
            
            
               Euroopan unionin virallinen lehti
            
            
               C 56/17
            
         Valitus, jonka Armacell Enterprise GmbH on tehnyt 18.12.2006 yhteisöjen ensimmäisen oikeusasteen tuomioistuimen (viides jaosto) asiassa T-172/05, Armacell Enterprise GmbH v. sisämarkkinoiden harmonisointivirasto (tavaramerkit ja mallit), 10.10.2006 antamasta tuomiosta
   (Asia C-514/06 P)
   (2007/C 56/30)
   Oikeudenkäyntikieli: englanti
   Asianosaiset
   
      Valittaja: Armacell Enterprise GmbH (edustaja: Rechtsanwalt O. Spuhler)
   
      Muu osapuoli: Sisämarkkinoiden harmonisointivirasto
   Vaatimukset
   Kantaja vaatii, että yhteisöjen tuomioistuin
   
               —
            
            
               kumoaa ensimmäisen oikeusasteen tuomioistuimen asiassa T-172/05 10.10.2006 antaman tuomion;
            
         
               —
            
            
               velvoittaa sisämarkkinoiden harmonisointiviraston korvaamaan oikeudenkäyntikulut yhteisöjen tuomioistuimessa;
            
         
               —
            
            
               kumoaa sisämarkkinoiden harmonisointiviraston ensimmäisen valituslautakunnan 23.2.2005 tekemän päätöksen (asia R 552/2004-1);
            
         
               —
            
            
               velvoittaa sisämarkkinoiden harmonisointiviraston korvaamaan oikeudenkäyntikulut ensimmäisen oikeusasteen tuomioistuimesta sekä muut kulut menettelystä sisämarkkinoiden harmonisointivirastossa.
            
         Oikeudelliset perusteet ja pääasialliset perustelut
   Kantaja väittää, että ensimmäisen oikeusasteen tuomioistuimen valituksenalainen tuomio perustuu yhteisön tavaramerkistä 20.12.1993 annetun neuvoston asetuksen (EY) N:o 40/94 (1) (jäljempänä asetus N:o 40/94) 8 artiklan 1 kohdan b alakohdan mukaisen tavaramerkin samankaltaisuutta koskevan lainsäädännön vaatimuksen virheelliseen tulkintaan. Kantaja väittää myös, että se, että ensimmäisen oikeusasteen tuomioistuin ei ole tarkastellut tavaramerkkien samankaltaisuutta englanninkielisen yleisön näkökulmasta, merkitsee asetuksen N:o 40/94 63 artiklan 2 kohdassa tarkoitetun olennaisen menettelymääräyksen rikkomista.
   
      (1)  EYVL L 11, s. 1.